ગોમતી તટે આવેલા આ મંદિરની દક્ષિણે પાંચ કૂવા છે. નિષ્પાપ કુંડમાં નાહીને પછી અહિં આવનારા આ પાંચેય કૂવાના પાણીથી કોગળા કરીને પછી રણછોડજી મંદિરમાં પ્રવેશ કરી શકે છે. રણછોડજીનું મંદિર દ્રારકામાં સૌથી મોટું અને સૌથી સુંદર માનવામાં આવે છે. પણ મેદાન છોડીને અહિં આવેલા કૃષ્ણને અહિં રણછોડજી કહેવામાં આવે છે. મંદિર પ્રવેશ કરતાંજ સામે ચાર ફૂટ ઉંચી કૃષ્ણની ભવ્ય પ્રતિમા છે. જે ચાંદીના સિહાસન પર બિરાજમાન છે. આ મૂર્તિ કાળા પત્થરમાંથી બનાવાયેલી છે. જેમાં હીરા મોતીથી ભગવાનની આંખો બનાવવામાં આવી છે. મૂર્તિ પર એટલો શ્રૃંગાર કરવામાં આવે છે બસ તેના પરથી નજર હઠે જ નહિં. મૂર્તિને સોનાની 11 માળાઓ ગળામાં પહેરાવવામાં આવેલી છે. મૂર્તિને કીમતી પીળા વસ્ત્રો પહેરાવવામાં આવે છે. આ રીતે આ ભગવાન અતિ નયનરમ્ય છે. તેમના ચારેય હાથમાંથી એકમાં શંખ, બીજામાં સુદર્શન ચક્ર, ત્રીજામાં ગદા અને ચોથામાં કમળનું ફૂલ શોભાયમાન છે. માથા પર સોનાનો મુગટ છે.